Նախարարը հիշեցրեց, որ 2012 թ. հետո Հայաստանում նվազագույն աշխատավարձը 32 հազար 500 դրամից բարձրացվել է և դարձել 55 հազար դրամ, ինչը շուրջ 67 տոկոսանոց աճ է. «Շատ ավելի լավ կլինի, որ մենք հետագայում էլ կարողանանք սոցիալական այդ քաղաքականությունը շարունակել, սակայն պետք է նայենք մեր հնարավորություններին: Մենք պետք է հաշվի առնենք, որ մեր պարտքի սպասարկման ծախսերը կազմում են մեր ընդհանուր ծախսերի 10 տոկոսը, իսկ դա փոքր գումար չէ: Դրա համար մենք բոլոր խնդիրներին պետք է խելացի մոտենանք՝ ավելի մեծ հասցեականություն սոցիալապես խոցելի խավերին, ընդհանուր զսպվածություն և ավելի մեծ ուշադրություն կապիտալ ծախսերին»,- եզրափակեց Վարդան Արամյանը: